
הנאשם

כתב אישום 

הנאשם מואשם בזה כדלקמן:

מבוא וחלק כללי:

1. הנאשם, בעת שכיהן כחבר כנסת מטעם מפלגת "הליכוד" (להלן: "הליכוד" או "התנועה"), התמנה ביום 7 במרץ 2001 לתפקיד השר במשרד לאיכות הסביבה (להלן: "המשרד") ושימש בתפקיד זה עד ליום 27 בפברואר 2003, אז מונה לתפקיד השר לביטחון פנים. תקופת כהונתו של הנאשם כשר לאיכות הסביבה הינה התקופה הרלוונטית לכתב האישום.
2. שמואל הרשקוביץ (להלן – "הרשקוביץ") היה בעת הרלוונטית לכתב האישום איש אמונו של הנאשם. עד לשנת 2000 שימש הרשקוביץ מנכ"ל הרשות הלאומית לבטיחות בדרכים. בסמוך לאחר כניסתו לתפקיד השר לאיכות הסביבה, מינה הנאשם את הרשקוביץ לתפקיד יועץ בכיר לשר בלשכתו, כשהוא מחזיק דרגה אישית של מנכ"ל. הרשקוביץ ציפה, כי במהלך כהונתו ימנה אותו הנאשם לתפקיד מנכ"ל המשרד. בחודש יוני 2002 מינה הנאשם את הרשקוביץ, לתפקיד מנכ"ל המשרד, והוא שימש בתפקיד החל מיום 16.6.02 עד ליום 27.4.03. בסמוך לאחר מכן, מונה הרשקוביץ על ידי הנאשם, שהיה באותה עת השר לביטחון פנים, לתפקיד מנכ"ל המשרד לביטחון פנים. 

הרשקוביץ מעולם לא היה חבר או בעל תפקיד בתנועת "הליכוד".

3. עם תחילת כהונתו של הנאשם בתפקיד השר במשרד, הטיל על הרשקוביץ להיות איש הביצוע שלו בנושא כוח אדם ומינויים במשרד. בפעולותיו בתחום זה שימש הרשקוביץ כזרועו הארוכה של הנאשם. את המעשים המיוחסים להרשקוביץ בכתב אישום זה, ביצע הן בתפקידו כיועץ בכיר לשר והן בתפקידו כמנכ"ל במשרד לאיכות הסביבה.
4. בתקופה הרלוונטית לכתב האישום,  שימש מרכז "הליכוד" (להלן – "המרכז"), כמוסד הבוחר את יו"ר מפלגת "הליכוד", את מועמדה לראשות הממשלה ואת רשימת מועמדי המפלגה בבחירות לכנסת. במרכז כ – 3000 חברים המייצגים ברובם את הסניפים השונים ברחבי הארץ, וכן ראשי רשויות וחברי כנסת מטעם "הליכוד" בעבר ובהווה. בין חברי הכנסת והשרים מטעם הליכוד לבין חברי המרכז התקיימה מערכת יחסים מיוחדת עקב השפעתם הרבה של חברי המרכז על הנעשה בתנועה ומעמדם כקובעי רשימת המועמדים בבחירות לכנסת, אשר הקנתה להם מעמד מכריע לגבי עתידם הפוליטי של חברי הכנסת והשרים המכהנים. 
5. במהלך כהונתו במשרד לאיכות הסביבה, פעל הנאשם באופן מתוכנן ושיטתי, בעצמו ובאמצעות אחרים ובראשם הרשקוביץ, להביא למינוים של חברי המרכז ומקורביהם (בניהם, בנותיהם, חבריהם וכיוצא בזה) למשרות ולתפקידים רבים ככל האפשר במשרד לאיכות הסביבה ובגופים הקשורים אליו, תוך פגיעה באפשרות של הציבור הרחב להתחרות על משרות ותפקידים אלה ולעיתים מבלי להקפיד על כישוריהם ועל התאמתם לתפקיד. פעילות זו נעשתה תוך ניצול משאבים ציבוריים לטובת אינטרסים פוליטיים ואישיים שאינם מתיישבים עם טובת הציבור, כשבכך נגרמים הנזקים הכרוכים במינויים פוליטיים ובהם: פגיעה בעיקרון השוויון בתעסוקה בשירות הציבורי; הכתמת השירות הציבורי באלמנט פוליטי – מפלגתי; פגיעה באיכות העובדים בשירות הציבורי ובאיכות השרות הניתן לציבור; פגיעה בטוהר המידות של שירות הציבורי; פגיעה באמון הציבור בשירות הציבורי, ופגיעה בהיררכיה המשרדית.
6. הנאשם פעל במהלך כהונתו לקידום מינויים של עשרות חברי מרכז ומקורביהם, מרביתם למשרות ולתפקידים זוטרים במשרד ובגופים החיצוניים הקשורים למשרד. כל זאת עשה הנאשם במטרה לזכות באהדתם ובתמיכתם הפוליטית של חברי המרכז וכדי לחזק את כוחו הפוליטי במרכז, כאשר הרשקוביץ פועל כאיש אמונו לסייע בידו בכך. 

7. לקראת הבחירות שנערכו במרכז ביום 8.12.02 לקביעת רשימת מועמדי "הליכוד" בבחירות לכנסת ה-16,  חיבר הנאשם  מודעה שכותרתה "חשיפה: השר צחי הנגבי – שיא לאומי במינוי חברי ליכוד" ופרסם אותה בעיתון המופץ בקרב חברי המרכז. 
המודעה התיימרה להיראות ככתבת תחקיר שכביכול חוברה על ידי אחר. במודעה התגאה הנאשם ברשימה של 74 מינויים, שנעשו על ידו בתקופה קצרה במשרד לאיכות הסביבה ובגופים הקשורים אליו, תוך הדגשה כי מדובר ב"רשימה חלקית". כמו כן הודגש במודעה  כי הנאשם פעל בתחום המינויים כשהוא "מנצח אישית על המלאכה ומוודא שחברינו מאיישים את כל המשרות הפנויות". לאור הצלחתו למנות כה רבים מחברי התנועה והמרכז ומקורביהם במשרד ממשלתי קטן, ביקש הנאשם במודעה זו את תמיכתם של חברי המרכז תוך הבטחה לפעול למינויים רבים עוד יותר של חברי מרכז "במשרד גדול הרבה יותר שצפוי להינתן לו בעקבות הבחירות הבאות". 

(המודעה מצורפת לכתב האישום - נספח "א").

8. לאחר פרסום המודעה, במסגרת דיון בעתירה שהוגשה ליו"ר ועדת הבחירות לכנסת ה- 16 למניעת המשך פרסומה,  הגיש הנאשם תצהיר כוזב ומסר עדות שקר בפני הוועדה, במטרה להסתיר את הקשר שלו ליצירת המודעה ולפרסומה.

המבוא והחלק הכללי הנם חלק בלתי נפרד מעובדות כתב האישום.

אישום מס' 1

א.
פרטי העובדות
פרק א': המינויים הפוליטיים

1.  הנאשם החליט עם מינויו לתפקיד השר לאיכות הסביבה, לפעול למינויים של חברי מרכז ומקורביהם, רבים ככל האפשר, למשרות במשרד ובגופים הקשורים אליו, וזאת במטרה לזכות באהדתם ובבוא היום בתמיכתם הפוליטית במרכז.
כדי להוציא את תכניתו האמורה אל הפועל, הורה הנאשם, מיד עם כניסתו לתפקיד, למנכ"ל המשרד דאז יצחק גורן (להלן – "גורן"), וכן לסמנכ"ל לכספים ולמשאבי אנוש, יורם הורוביץ (להלן – "הורוביץ"), לדווח לו על מצב כוח האדם במשרד ובעיקר על כל המשרות הפנויות במשרד, לרבות משרות זוטרות. כמו כן הורה הנאשם לדווח לו על כל המשרות הפנויות בגופים הקשורים למשרד שבהם הוא מוסמך להיות מעורב במינוי. הנאשם הודיע להורוביץ שבכוונתו להציג מועמדים מטעמו למשרות הפנויות, כי מועמדיו "מצוינים" כהגדרתו, כי לשיטתו הם מתאימים לתפקידים השונים, והבהיר כי הוא מעוניין במינוי מועמדיו.

2. הנאשם הנחה את הרשקוביץ ואת יתר הכפופים לו בלשכתו, לפעול לאיוש המשרות הפנויות על ידי מועמדים מטעמו. 
3. הרשקוביץ היה הגורם הדומיננטי מטעם הנאשם בכל נושא המינויים והטיפול במועמדים מטעמו. הנאשם הורה להורוביץ להיות בקשר עם הרשקוביץ בנושאי כוח האדם במשרד. הרשקוביץ, במסגרת מאמציו לקדם את מינוים של מועמדי הנאשם, התערב באופן אינטנסיבי בנושא איוש משרות במשרד, באיסוף מידע בדבר משרות פנויות, בהעברת קורות חיים, במעקב, במתן הוראות בכתב ובעל פה לגורמים המקצועיים במשרד. הרשקוביץ פעל לקידום מועמדיו של הנאשם בעבודה שיטתית, והטיל מרותו כלפי הדרג המקצועי במשרד כמי שפועל בשם השר, ובהמשך תוך ניצול מעמדו כמנכ"ל.  כמו כן, טיפל הרשקוביץ, בבעיות ובנושאים שהתעוררו בקשר למועמדי הנאשם לאחר מינוים.    
4. הנאשם ריכז בלשכתו, מאגר של קורות חיים, אשר בעיקרם המוחלט נשלחו אליו וללשכתו על ידי חברי מרכז ומקורביהם. במקרים בהם פנו חברי מרכז אל הנאשם בבקשה לסייע בידם במציאת עבודה עבורם או עבור מקורביהם, ביקש הנאשם כי יעבירו את קורות החיים שלהם או של מקורביהם ללשכתו. על יועצו הפוליטי עמרם בניזרי (להלן – "בניזרי") הטיל הנאשם  לסייע לו בקשר עם המועמדים שפנו אליו – חברי המרכז ומקורביהם. 
5. כאשר דווח לנאשם, בהתאם להנחייתו דלעיל, על אודות משרה פנויה, פעל בעצמו או בעזרת הרשקוביץ ועוזריו, להפנות קורות חיים של מועמדים שהם חברי מרכז או מקורביהם  מתוך המאגר האמור אל הגורמים המקצועיים במשרד, זאת בליווי בקשה בכתב או בעל פה לראות בהם מועמדים לתפקיד. בחלק מהמקרים ציינו הנאשם או הרשקוביץ את התאמתם של המועמדים לתפקיד, ובמקרים אחדים הוסיפו הנחיה מפורשת לקלוט את המועמד לתפקיד ספציפי, לעיתים תוך הנחיה לקלוט את המועמד לתקופת ניסיון. במקרים נוספים העביר הרשקוביץ קורות חיים של מועמדים של הנאשם בבקשה כללית לבחון מועמדותם למשרות במשרד ללא ציון משרה ספציפית; לעיתים שוחחו הנאשם או הרשקוביץ עם המועמד על אודות המשרה, בטרם העבירו את קורות החיים לגורמים המקצועיים; לעיתים פנה הנאשם בעצמו או באמצעות הרשקוביץ, ישירות לאגף הרלוונטי במשרד בנוגע למינויים של מועמדי הנאשם, תוך עקיפת הורוביץ ואגף משאבי אנוש.

בחלק מהמקרים הציגו הנאשם או הרשקוביץ בעצמם את המועמד בפני הגורם המקצועי הרלוונטי, ובמספר מקרים נתבקש הורוביץ על ידם להיפגש עם מועמדים למשרות השונות.

6. הנאשם באמצעות הרשקוביץ, העביר קורות חיים רבים להורוביץ והורה לו לעדכנם מעת לעת בדבר התקדמות הטיפול במועמדים שהועברו על ידם. הרשקוביץ אף קיים מעקב צמוד אחר הטיפול. בהזדמנויות אחדות פנה הנאשם, בעצמו או באמצעות הרשקוביץ, ישירות אל הגורמים המקצועיים במשרד וביקש דיווח על הטיפול במועמדים למשרות שונות.  הדיווח נמסר לנאשם  או להרשקוביץ לפי העניין.
7. במספר מקרים הופסקה העסקתם של עובדי חברות כוח אדם אשר מונו בתקופת קודמתו של הנאשם  בתפקיד, השרה דליה איציק, אשר נמסר לנאשם לגביהם כי הם בעלי זיקה פוליטית למפלגת העבודה.  הנאשם בעזרת הרשקוביץ, פעל למנות תחתיהם חברי מרכז או מקורביהם.
8. רובן המכריע של פעולות הנאשם והרשקוביץ המתוארות לעיל, כוונו למשרות בתפקידים זוטרים במשרד שאינן בדרג ניהולי וקביעת מדיניות, תוך ניצול העובדה שלגבי משרות אלה לא מתקיים הליך מכרז פומבי ואיוש המשרה נתון לשיקול הדעת של הדרג המקצועי הכפוף לשר, הנדרש לפעול על פי הנחיות השר ולמלא אחר בקשותיו. מדובר במשרות מהסוגים שלהלן:

· יועצים חיצוניים, אשר שירותיהם נשכרו על בסיס קבלני ("פרויקטורים"). היועצים נשכרו לצורך מילוי משימות מוגדרות, בהתאם לצרכים שהעלה הדרג המקצועי. הליך רכישת שירותי ייעוץ חיצוניים כפוף לחוק חובת המכרזים התשנ"ב-1992. בכל המקרים הרלוונטיים לכתב האישום נעשה שימוש ב"סעיף פטור ממכרז", ולאחר אישור הצורך בשירותי הייעוץ הסתפק המשרד, באמצעות ועדת המכרזים שבראשה עמד הורוביץ, בהליך בחירה מקוצר - לעיתים מועמד יחיד ולעיתים מבין מועמדים אחדים. 
· חוזים מיוחדים או חוזי מילוי מקום – משרות אלה אפשרו העסקה של עובדים בשירות המדינה לתקופה זמנית עד לקיומו של מכרז חיצוני, או כמילוי מקום עד לשובו של העובד הקבוע. העסקה של עובד במשרות אלה אינה מצריכה מכרז. כניסתו של עובד למשרד בתפקיד זמני מעניקה לו, בנוסף על איוש המשרה לתקופת מילוי המקום, גם יתרון על פני מועמדים אחרים במכרז המתקיים במועד מאוחר יותר לתפקיד קבוע.
· עובדי כוח אדם – בתקופה הרלוונטית העסיק המשרד עובדים באמצעות חברות כוח אדם. עובדים אלה שולבו במנגנון המשרד כתחליף לעובדים בתקן. איוש המשרה לא חייב מכרז. העובד נבחר על ידי המשרד, אך הועסק דרך חברת כוח-אדם. 

· פקחים ב"משטרה הירוקה" – עובדי המשטרה הירוקה, השייכת למשרד, עוסקים בפיקוח ובאכיפה של חוקים בתחום איכות הסביבה, ולהם סמכויות שונות ובהן סמכות לרישום דו"חות וסמכויות חקירה. תקני המשטרה הירוקה נמוכים בדירוג עובדי המדינה ולכן איושם לא חייב עריכת מכרז. 
9. הנאשם בעזרת הרשקוביץ, פעל למינויו של מקורבו, חבר המרכז שרון אחדות, אותו הכיר שנים רבות, לדובר המשרד. הנאשם לא מינה יועץ תקשורת בלשכתו במשרת אמון, ובניגוד לכללים וההנחיות השתמש בדובר המשרד גם כדוברו האישי בנושאים פוליטיים.  
10. הנאשם פעל בשיטתיות גם למינוי חברי מרכז ומקורביהם בגופים חיצוניים הקשורים למשרד. עם כניסתו לתפקיד, ביקש הנאשם לקבל לידיו את רשימת כל הגופים החיצוניים הקשורים למשרד שבהם הוא מוסמך למנות עובדים או להמליץ על מועמדים, ופעל בעצמו ובעזרת הרשקוביץ למינוים של חברי מרכז ומקורביהם רבים ככל האפשר גם לתפקידים אלה. 
11. הנאשם בעצמו ובעזרת הרשקוביץ, פעל למינוים ולקידום מועמדותם של חברי מרכז הליכוד ומקורביהם כאמור לעיל, כשהוא מעלים מגורמי המשרד את הזיקה הפוליטית של המועמדים,  ואת העניין האישי שיש לו במינוים. 
12. בדרכים המתוארות לעיל, מונו במשרד במהלך כהונתו של הנאשם, בסך הכל כ- 49 עובדים ובעלי תפקידים במשרד, ועוד כ - 20 בעלי תפקידים בגופים הקשורים למשרד, שהנם חברי מרכז או מקורביהם וכן מספר אנשים המקורבים אל הנאשם אישית.  מינויים אלה אינם כוללים חברי מרכז במשרות אמון ובתפקידים בגופים חיצוניים למשרד שאושרו על ידי ועדת רביבי.  
להלן רשימת המינויים למשרות במשרד לגביהן בוצעו הפעולות שתוארו לעיל: 

	
	שם 
	תקופת העסקה
	תפקיד במשרד וסוג העסקה
	זיקה פוליטית למרכז הליכוד

(או זיקה אישית לנאשם ) 

	1. 
	ענת רז
	1.5.01 עד היום
	פקח משטרה ירוקה
	זיקה אישית. זוגתו של אייל ארליך חברו של הנאשם.

	2. 
	אביטל ברוכי 


	10.5.01 – 30.4.03
	מנהלת לשכת מנכ"ל (גורן)  ואח"כ מרכזת פניות הציבור
	היכרות אישית קרובה  עם הנאשם. התפקדה בעבר לליכוד. אחיה אילן דורון ומנחם מקייטון חברי מרכז 

	3. 
	 גלעד אבני
	13.5.01- 28.2.03
	ממונה יחידות סביבתיות
	יו"ר סניף  הליכוד עזתה, חבר מרכז הליכוד



	4. 
	שלמה בן עמרה


	-1.6.01

31.12.03
	פרויקטור לייעוץ כלכלי למשרד ולשר 


	חבר מרכז הליכוד, חבר ומקורב של הנאשם שימש כרכז מטה הבחירות של הנאשם 1 בפריימריז 2002.  

	5. 
	שרון אחדות
	3.6.01   עד היום
	דובר המשרד וממונה על פניות הציבור
	חבר מרכז הליכוד כשבע שנים עד 2002. מכיר את נאשם משנת 1992/93 וחבר בעמותה בראשה עמד הנאשם מיום הקמתה ב- 1995

	6. 
	דניאל בן-דוד
	-17.6.01

31.12.02
	פקח במשטרה הירוקה
	אביו חבר מרכז. הוא עצמו  התפקד לליכוד ונבחר למרכז סמוך לסיום העסקתו. 

	7. 
	עאטף אלקירנאווי
	17.6.01-31.1.03
	רכז חינוך דרום
	יו"ר סניף הליכוד רהט, חבר מרכז



	8. 
	דוד מלכה

	17.6.01  עד היום
	מינהלן בבי"ס לחומרים מסוכנים 
	בנו של חבר מרכז הליכוד גסטון מלכה

	9. 
	עו"ד אירית בוקריס לוי


	1.7.01-31.1.02
	מרכזת (אכיפה) במחוז חיפה
	חברת תנועת הליכוד. אביה המנוח היה יו"ר סניף הליכוד בנהריה נפטר במאי 2002. אחיה יצחק ירון חבר מרכז הליכוד. 

	10. 
	חיים ברדה
	1.7.01 – 31.3.03
	רכ"ז צער בעלי חיים (להלן: "רכז צב"ח") מחוז מרכז
	יו"ר סניף הליכוד באשקלון, חבר מרכז הליכוד



	11. 
	יעקב שטרית
	1.7.01 – 31.3.03
	רכז צב"ח מחוז דרום
	חבר מרכז הליכוד



	12. 
	אבי צור


	10.7.01

-18.3.03
	פרויקטור למחזור במשרדי ממשלה
	חבר מרכז הליכוד



	13. 
	ניסים אקוקה


	25.7.01-8.03
	פרויקטור לקשר עם הארגונים הירוקים
	חבר מרכז הליכוד מסניף נצרת עלית עד 12/02

	14. 
	עו"ד רון ורם


	1.8.01 עד היום
	מרכז (אכיפה) מחוז 

ת"א
	חמותו שושנה סנדלר פעילה בליכוד מסניף אשדוד, בעבר חברת מרכז. חברה אישית של גאולה כהן, אמו של הנאשם.

	15. 
	מאיה שקלאר


	19.8.01  עד היום


	עוזרת דובר המשרד
	אשת חבר מרכז ליכוד (ולדימיר שקלאר)

	16. 
	בנימין אבריקי
	1.9.01 – 31.3.03
	רכז צב"ח מחוז צפון
	חבר מרכז הליכוד



	17. 
	איתן לוי -
	4.9.01-30.6.03
	פרויקטור לאכיפת צווי זיהום אויר כנגד אגד ודן 
	חבר מרכז הליכוד משנת 82 וחבר לשכת הליכוד.

	18. 
	אריק זמיר


	12.9.01-31.12.02
	פרויקטור לייעוץ כלכלי 


	חבר מרכז הליכוד עד 2002 ומקורב לנאשם. שימש כיועץ השר במשרד הבריאות ובתפקידים במשרד המשפטים בעת כהונת הנאשם כשר המשפטים.

	19. 
	יצחק לביא 
	4.11.01-15.4.03
	פרויקטור פסולת בנין במחוז מרכז
	חבר בסניף הליכוד ברמת-גן וחבר מרכז הליכוד עד 2002.

	20. 
	שרון ניסים
	11.11.01 עד היום
	מרכזת תשתיות ורישוי עסקים
	התפקדה לליכוד לאחר מינויה ומאוחר יותר נהייתה חברת מרכז.

	21. 
	קארין שאשא
	19.11.01 עד היום
	עוזרת ממונה צב"ח
	אביה אריה שאשא- חבר מרכז ליכוד, אחיה אודי שאשא חבר מרכז הליכוד, אחותה לימור ארביב חברת מרכז הליכוד, דוד שלה ציון מרציאנו – חבר מרכז ליכוד,

	22. 
	אושרת יוסף


	20.11.01  עד היום
	מזכירה במחלקת פרסומים
	הגיעה דרך הדוד דני גלבוע חבר מרכז הליכוד

	23. 
	גדי דקל

	31.1.02 עד היום
	פקח במשטרה הירוקה
	מתפקד לליכוד. גיסו בני תבין חבר מרכז

	24. 
	עמרם בן חמא
	31.1.02 עד היום

	פקח במשטרה הירוקה
	שני אחיו חברי מרכז. אחיו מוסא פעיל ליכוד בסניף נהרייה שנים רבות. 

	25. 
	דביר מנוס
	31.1.02 עד היום
	פקח במשטרה הירוקה
	אמו מלכה חברת מרכז 10 שנים. גם אביו היה חבר מרכז

	26. 
	רו"ח אבשלום מדמוני
	1.2.02-1.8.02


	 פרויקטור בקרה על תמיכות לעמותות
	אחותו – מיכל מנצור -  חברת מרכז ופעילה פוליטית.

	27. 
	מאיר אמר

	28.2-11.4.02
	פקח במשטרה הירוקה
	חבר מרכז הליכוד בבת-ים

	28. 
	עו"ד שירי דיאמנט


	17.3.02-25.10.03
	מרכזת (אכיפה)

במחוז חיפה
	אמה פעילה במרכז הליכוד, אינה חברת מרכז. חברה אישית של אמו של הנאשם.

	29. 
	דבורית שגיא
	17.3.02 – 31.8.03
	רכזת בכירה באגף יחסים בינ"ל
	הוריה חברי מרכז הליכוד. אביה היה ח"כ מטעם הליכוד וראש עיריית בת ים.

	30. 
	ציון עמר
	24.3.02 עד היום
	פקח במשטרה הירוקה
	חבר מרכז מזה 10 שנים

	31. 
	הדר תיכון
	24.3.02 עד היום
	 פקח במשטרה הירוקה
	בנו של דן תיכון, לשעבר יו"ר הכנסת ח"כ מטעם הליכוד וחבר מרכז. בעבר היה חבר מרכז למשך שנה. 

	32. 
	נזיה  עבדאללה
	1.4.02 – 31.12.02
	רכז חינוך למגזר הלא יהודי צפון
	יו"ר סניף הליכוד כסרא סמיע, חבר מרכז הליכוד



	33. 
	עו"ד עודד ווסוק
	7.4.02-31.12.03
	עו"ד בלשכה המשפטית במשרד הראשי
	חבר תנועת הליכוד. אבי גולן  הוא בן משפחה וחבר מרכז, שהיה איש הקשר בינו לבין נאשם  

	34. 
	פרדי (שלום) אוריאל
	7.4.02- 31.12.03
	פרויקטור לאיסוף סוללות
	חבר מרכז הליכוד

	35. 
	עמאר עמאר
	9.4.02 – 31.12.03
	רכז חינוך במגזר הלא יהודי
	חבר מרכז הליכוד

	36. 
	ניסים צמח
	28.4.02 עד היום
	פקח במשטרה הירוקה
	אחיו עובד עם יוסי בוננו בחברת חשמל. בוננו שימש יו"ר סניף הליכוד בבאר-שבע 1993-2003.

	37. 
	אורית בן שלום


	26.5.02 -30.4.03
	ראש ענף (תשתיות ורישוי עסקים) במשרד הראשי בי-ם


	התפקדה לליכוד. אביה חנניה בן שלום היה חבר מרכז כ- 7 שנים עד 2002 ונמנה בין מחנה פעיליו  של הנאשם

	38. 
	שרון עדי
	1.6.02 עד היום 
	פקח במשטרה הירוקה במסגרת ים וחופים. קודם לכן שימש כפרויקטור פסולת מוצקה במחוז חיפה. 
	אביו (שלום) חבר מרכז עד 10/2002. 

	39. 
	יואל איפרגן
	2.6.02 עד היום 
	ראש אגף חינוך ולאחר מכן מנהל מחוז ת"א  (הועסק באמצעות חברת כוח אדם)
	זיקה אישית לנאשם. בעברו מועמד מטעם הליכוד לראשות עיר.  

	40. 
	רועי הראל
	16.6.02 עד היום
	פקח במשטרה הירוקה
	הוריו חברי מרכז עד 2002

	41. 
	עו"ד קובי בר לב
	26.6.02 עד היום
	עו"ד בלשכה המשפטית
	שימש כעוזר  פרלמנטארי של ח"כ עוזי לנדאו.

	42. 
	יוסי מלול
	3.8.02-3.03
	פרויקטור באגף חינוך לשיקום נחלים
	חבר מרכז הליכוד מסניף טבריה 



	43. 
	רוני דניאל
	11.8.02  – 11.3.03
	מרכזת תעשיות ורישוי עסקים במחוז דרום

חוזה מילוי מקום
	התפקדה לליכוד בעת הרלוונטית והיתה מעורבת בכנסים פוליטיים, במסגרתם פנתה ישירות לנאשם 

	44. 
	דב סין הרשקו
	10.9.02-31.12.02
	פרויקטור לפסולת יבשה ופסולת בנין במחוז חיפה 
	חבר מועצת סניף הליכוד בחיפה



	45. 
	אורית מליחי
	11.9.02 – 31.3.03
	מזכירה בענף חומרים מסוכנים
	בעלה אהרון מליחי היה חבר מרכז בשנים 1997-2002 

	46. 
	ניסים צרור

	1.10.02 עד היום
	פקח במשטרה הירוקה
	זיקה אישית. מכיר את הנאשם  מתקופת הצבא והמילואים ומתקופת היותם סטודנטים.

	47. 
	אהוד גילווארג
	5.1.03 עד היום
	פקח במשטרה הירוקה
	חמיו שלום יצחק, חבר מרכז עד אוקטובר 2002.

	48. 
	עזרא מועלם


	נבחר אך לא הועסק בפועל
	פרויקטור לשיקום נחלים
	חבר מרכז הליכוד

	49. 
	מאיר הלטובסקי
	נבחר אך לא הועסק בפועל
	פרויקטור למגזר החרדי 
	חבר מרכז הליכוד




13.  בנוסף פעל הנאשם בעצמו ובעזרת הרשקוביץ לנסות ולמנות במשרד עשרות מועמדים נוספים חברי מרכז ומקורביהם, דבר שלא צלח מסיבות שונות שאינן תלויות בנאשם. 
פרק ב': מינויים ב"משטרה הירוקה"
14. בספטמבר 2001, לאחר התערבות הנאשם אל מול גורמים במשרד האוצר, אושרה למשרד תוספת של 10 תקני כוח אדם למשרות פקחים במשטרה הירוקה, תוספת תקנים אשר התבקשה ע"י המשרד עוד בטרם נכנס הנאשם לתפקידו כשר. מדובר בתוספת משמעותית של כשליש מכוח האדם הכולל של המשטרה הירוקה. 
15. הנאשם עשה בעשרת התקנים החדשים כבתוך שלו. שמונה תקנים הקצה הנאשם לפקחים למשטרה הירוקה כמפורט להלן, תקן וחצי הוקצה על ידו להעסקתם של שני חברי מרכז ברשות נחל הירקון ורשות נחל הקישון – תפקידים שאינם אמורים להיות בשכר, ואת חצי התקן הנותר הקצה הנאשם  להעסקת עוזר בלשכתו בשכר.
16. בסמוך לאחר אישור התקנים החדשים, העביר הנאשם בעזרת הרשקוביץ, אל הורוביץ רשימה סגורה של מועמדים מטעמו למשרות פקחים (להלן – "הרשימה"). הרשימה עודכנה מעת לעת בכך שצורפו לה שמות נוספים במזכרים ששלח הנאשם 2 להורוביץ ולאגף משאבי אנוש. הנאשם והרשקוביץ, הורו להורוביץ לאייש את המשרות מתוך הרשימה האמורה, ולא התירו לו להוסיף מועמדים אחרים לרשימה, אף שהורוביץ ביקש לעשות כן. הרשימה כללה בסך הכל שמות של 54 מועמדים. 51 מתוך 54 המועמדים היו חברי מרכז או קרוביהם. מועמד נוסף היה חבר של הנאשם מעת שירותו הצבאי. הרשקוביץ הורה לשלוח את כל המועמדים מהרשימה לבחינות בנציבות שירות המדינה, שעמידה בהן מהווה תנאי סף לקבלת המשרה. בכמה מקרים הורה הרשקוביץ על שליחת מועמדים שנכשלו לבחינה חוזרת ולעיתים גם לבחינה שלישית.
17. הנאשם קבע מי יהיו המועמדים לשיבוץ במשרות השונות מתוך המועמדים שעברו את בחינות נציבות שירות המדינה, והפנה את מועמדיו לראיונות אישיים שנערכו על ידי מפקד המשטרה הירוקה וסמנכ"ל האכיפה במשרד. כאשר נמסר לנאשם או להרשקוביץ כי מי מהמועמדים שהפנו נדחה בשל כשלון בבחינה או עקב קיומו של רישום פלילי, וכן כאשר הוסרה מועמדותו מטעם אחר, קבע הנאשם מי יהיה המועמד אשר ייבחן במקומו.  בשיטה זו אוישו, בהנחייתו של הנאשם ובמעורבותו של הרשקוביץ כמתואר לעיל, שמונה מתוך עשרת התקנים החדשים וכן משרות פיקוח נוספות, שהתפנו במהלך תקופת כהונתו של הנאשם במשרד ע"י המועמדים שלהלן: 

מאיר אמר וציון עמר - חברי מרכז;

עמרם בר-חמא, גדי דקל, דביר מנוס, הדר תיכון, ניסים צמח, עדי שרון, הראל זיני רועי, אהוד גילווארג  - בנים וקרובים של חברי מרכז;
ניסים צרור - חבר אישי של הנאשם.

כמו כן, עוד בטרם התקבלו התקנים החדשים, מונו  מועמדים לשתי משרות נוספות: ענת רז - בת זוגו של חברו של הנאשם, ודניאל בן דוד - בנו של חבר מרכז, שבעצמו הפך להיות חבר מרכז במהלך עבודתו במשרד. 

הכל כמפורט בטבלה שבסעיף 12 דלעיל.

18. במסגרת מהלכיו לאיוש המשרות במשטרה הירוקה, יזם הנאשם  לפחות שני כנסים עבור המועמדים - חברי מרכז ומקורביהם. בכנסים הוזמנו המועמדים ללשכתו של הנאשם (פעם אחת בתל-אביב ופעם אחת בירושלים), שם הם קיבלו הסברים מהנאשם וכן מהרשקוביץ על הליכי המיון ועל המבחן בנציבות שירות המדינה. הכנסים נערכו ללא שיתוף הדרג המקצועי במשרד וללא נוכחותם.  מטרתו של הנאשם היתה להאדיר בכך את שמו בקרב המרכז כמי שדואג להשיג משרות לחברי המרכז.
19. הנאשם ערך, בשיתוף עם שר האוצר דאז סילבן שלום, כנס נוסף למתמודדים שזכו בתפקידים האמורים, במהלכו ברכו הנאשם  ושר האוצר את המתקבלים לעבודה ושיבחו האחד את חברו על הצלחתם באישור המשרות למרות "התקופה הקשה".
פרק ג': פעולות למינויו של ג'ורג' שטרן ברשות הטבע והגנים

20. הנאשם, בתוקף תפקידו כשר לאיכות הסביבה, היה השר האחראי על רשות הטבע והגנים הלאומיים (להלן – "רשט"ג").  מנהל  רשט"ג  היה  אהרון ורדי (להלן – "ורדי"). על פי חוק, השר לאיכות הסביבה מוסמך להמליץ לממשלה על מינוי מנהל רשט"ג, אך אין בסמכותו לפטר אותו.
עם מינויו כשר לאיכות הסביבה, הבטיח הנאשם למקורבו, חבר המרכז ג'ורג' שטרן (להלן- "שטרן"), כי הוא יפעל להחזירו למשרה ברשט"ג, לאחר ששטרן פוטר מתפקידו כמנהל חוף בית ינאי בסוף שנת 2000. הנאשם פעל נמרצות בעניין זה מול ורדי, כמפורט להלן.

21. הנאשם  פנה לורדי, במסגרת פגישות עבודה,  בבקשה להחזיר את שטרן לרשט"ג. כמו כן, פנה הנאשם לורדי באמצעות אחרים ובראשם הרשקוביץ, בבקשה כי יחזיר את שטרן לעבוד ברשט"ג. הרשקוביץ פנה אל ורדי מספר פעמים בטלפון ואף נפגש עם ורדי ביום 31.5.01 וניסה לשכנעו להיעתר לבקשת הנאשם להחזרת שטרן לעבודה. ורדי הבהיר הן לנאשם והן להרשקוביץ כי לא יוכל להיענות לבקשה. 
22. בתאריך 20.7.01 התקיימה פגישת עבודה בין הנאשם  לורדי, במהלכה העלה הנאשם את הבקשה להחזיר את ג'ורג' שטרן לרשט"ג. ורדי הסביר כי אינו יכול להיענות לבקשה והנאשם ביקש להיפגש עם מליאת רשט"ג, שהיא הגוף הניהולי הבכיר הממונה על ורדי, כדי לשכנע את חבריה להחזיר את שטרן לעבודתו. ורדי הסכים להצעה, אלא שכעבור יומיים, ביום 22.7.01, עוד בטרם הופיע בפני מליאת רשט"ג, מינה הנאשם את שטרן למשרת אמון כיועץ בלשכתו לענייני רשט"ג. 
23. ביום 26.8.01 התקיימה פגישת עבודה נוספת בין הנאשם לורדי, בתחילתה חזר הנאשם על דרישתו להחזיר את שטרן לעבודתו. משעמד ורדי בסירובו, קטע הנאשם את הישיבה עם ורדי ועזב בכעס את החדר.
24. בתקופה האמורה, נקלעה רשט"ג למשבר כלכלי אשר סיכן את עצם המשך קיומה. הנאשם הפעיל לחצים על ורדי ועל רשט"ג במטרה להחזיר את שטרן לעבודתו, זאת בנוסף ללחצים שהפעיל במטרה לגרום להתפטרותו של ורדי או לפיטוריו בידי מליאת רשט"ג. במסגרת זו הנאשם פעל לעכב ולמנוע העברת תקציבים חיוניים של מיליוני ₪ שהופנו ע"י משרד האוצר לרשט"ג. 
25. בשיחות שקיים הנאשם עם חברי מליאה וממלאי תפקידים ברשט"ג, וכן בישיבת מליאת רשט"ג ביום 19.12.01, דרש הנאשם את פיטוריו של ורדי כתנאי לפעולותיו להשגת תקציבים לרשט"ג ולהצלתה. ביום 14.1.02 הסכים ורדי להתפטר מתפקידו כמנהל רשט"ג בתמורה להסכמת הנאשם למספר תנאים שעניינם שיתוף פעולה עם רשט"ג וכן התחייבות הנאשם לפעול לאישור ולהשגת תקציבים עבור רשט"ג.

26. ביום 7.4.02 או בסמוך לכך חיבר הנאשם כתבה עבור עיתון "מרכז העניינים" המופץ לכלל חברי המרכז (להלן - עיתון "מרכז העניינים"),  בה תיאר את פועלו למינויו מחדש של  שטרן לרשט"ג. הכתבה, אשר פורסמה תחת הכותרת "הטבע של צחי" התיימרה להיראות כתחקיר עיתונאי שנכתב כביכול ע"י אחר. במסגרת הכתבה התגאה הנאשם  בכך שהביא להתפטרותו של ורדי על רקע סירובו להחזיר את שטרן לעבודה  ואף נאמר בה כי "השר הנגבי נתן דוגמא לכל השרים שלנו איך צריך לשלוט, איך צריך להדוף לחצים, ובעיקר איך לשמור על חברי התנועה". הנאשם העביר את הכתבה לפרסום בעיתון "מרכז העניינים" והיא פורסמה בגיליון חודש מאי 2002.

פרק ד': מינויים לגופים הקשורים למשרד לאיכות הסביבה
27. במהלך כהונתו פעל הנאשם בעצמו ובעזרת הרשקוביץ, למנות חברי מרכז ומקורביהם גם לתפקידים בגופים הקשורים למשרד, כמפורט להלן:

א. מינוי נציגי ציבור למועצה הלאומית לאיכות הסביבה וקרן צער בעלי חיים
28. המועצה הלאומית לאיכות הסביבה (להלן – "המועצה") הוקמה בהחלטת ממשלה מס' 599 מיום 21.11.1999, ותפקידה בין היתר להמליץ לשר ולממשלה על מדיניות סביבתית, לפתח ולקדם מודעות ציבורית לנושאים סביבתיים, לעקוב אחר יישום מדיניות איכות הסביבה ולהגיש לממשלה דו"חות בנושאים האמורים. במועצה 75 חברים נציגי המגזרים השונים – יו"ר המועצה הממונה ע"י השר לאיכות הסביבה (בפועל שימש בתפקיד השר עצמו), נציגי האקדמיה, נציג הכנסת והשלטון המקומי, נציגי סקטורים כלכליים מרכזיים, ארגוני איכות סביבה, אנשי רוח, נציגי רשות הטבע והגנים הלאומיים והקרן הקיימת לישראל, נציגי תנועות הנוער ונציגי ציבור. המועצה פעלה במסגרת מספר ועדות משנה ומליאתה התכנסה אחת לכמה חודשים. 
29. במטרה לבצע את המינויים הפוליטיים למועצה, פעל הנאשם להעביר החלטת ממשלה המגדילה את מספר נציגי הציבור בעשרה, מ 16 נציגי ציבור ל 26 נציגי ציבור.
כל שנים עשר נציגי ציבור שמונו למועצה בתקופת כהונתו של הנאשם הנם חברי מרכז או מקורבים לחברי מרכז ופעילים בליכוד כדלקמן:

	
	שם
	זיקה פוליטית

	1. 
	נחמן גת

	חבר מרכז הליכוד סניף סביון 

	2. 
	אילן אסל


	חבר מרכז הליכוד סניף לוד

	3. 
	אוסנת מארק 
	חברת מרכז הליכוד



	4. 
	מישל בן עזרא
	חבר מרכז הליכוד

	5. 
	עקיבא נוף


	בעבר ח"כ מטעם הליכוד 

חבר מרכז הליכוד.

	6. 
	טליה ארגמן
	חברת מרכז הליכוד



	7. 
	משה רגב


	אח של חבר מרכז הליכוד



	8. 
	בובי בראון


	חבר מרכז הליכוד עד 1996 

	9. 
	דוד כנפי


	חבר מרכז הליכוד

	10. 
	אהרון סגיר


	חבר מרכז הליכוד

	11. 
	סיני ברזאני
	אחיו היה ראש מועצה מטעם הליכוד. משפחתו פעילי ליכוד

	12. 
	עלי גדיר
	חבר של מאיר יוסף – חבר מרכז ויועץ השר. פעיל ומתפקד בליכוד


30. בהתאם לסמכותו לפי  תקנה 2 לתקנות צער בעלי חיים (הגנה על בעלי חיים) (קרן למען בעלי חיים), התשנ"ה-1995, מינה הנאשם ביום 1.7.01 את עו"ד צילה טמיר, חברת מרכז מסניף רעננה כנציגת ציבור להנהלת קרן צער בעלי חיים.
ב. מינוי יועצים לוועדה הארצית לתכנון ובניה של תשתיות לאומיות

31. ביום 6.2.02 חוקק בכנסת תיקון מס' 60 לחוק התכנון והבניה, תשכ"ה-1965 ובו הוספו סימן א1 לפרק ב' וסימן ה2 לפרק ג' לחוק.  במסגרת התיקון הוקם גוף תכנון חדש:  הוועדה הארצית לתכנון ולבניה של תשתיות לאומיות (להלן – "ות"ל"). לות"ל הוענקו כל הסמכויות והתפקידים של המועצה הארצית בענייני תכנון ובניה של תשתיות לאומיות - לאשר תוכניות לתשתיות לאומיות וליתן היתרי בניה מכוחן של התוכניות. על פי התיקון לחוק, כל תכנית לתשתית לאומית תלווה בתסקיר השפעה על הסביבה (אלא אם פטרה ות"ל את מגיש התכנית מכך). יושב ראש ות"ל ונציג השר לאיכות הסביבה, הוסמכו למנות יועץ סביבתי לות"ל, אחד או יותר, שאינו עובד מדינה, מתוך רשימה שיקבע שר הפנים בהסכמת השר לאיכות הסביבה. סמכויות היועץ הסביבתי הן מתן הנחיות להכנת תסקיר ההשפעה על הסביבה, בדיקת התסקיר, דרישה להשלמות לפי העניין ומתן חוות דעת סביבתית לות"ל. 
32. היועצים הסביבתיים, אינם עובדי מדינה, ומועסקים בחוזה ייעוץ לפי שעות בתעריף החשב הכללי, בהיקף ממוצע של 80 שעות בחודש בעלות ממוצעת של 170,000 ₪ בשנה. 
33. ביום 2.5.02 פנה מנכ"ל משרד הפנים מרדכי מרדכי אל הנאשם בבקשה לקבל ממנו רשימת יועצים מומלצים מכוח ניסיונו של המשרד בעבודה עם יועצים סביבתיים. הנאשם לא השיב לפניה זו. ביום 22.5.02 פנה מנכ"ל משרד הפנים שוב אל הנאשם והעביר אליו רשימת יועצים סביבתיים שהוא מבקש כי הנאשם  יאשר, בהתאם לסמכותו בחוק. ביום 3.7.02 העביר הרשקוביץ בהנחיית הנאשם, אישור לרשימת היועצים הסביבתיים שהעביר מנכ"ל משרד הפנים אך התנה את אישורו בצירוף שלושה יועצים נוספים מטעמו: יהודה פתאל, אדריכל ומתכנן ערים, חבר מרכז הליכוד; שלמה מגורי – כהן, אדריכל ומתכנן, פעיל בליכוד וחבר מרכז בעבר וכן משה כילף, אדריכל ומתכנן ערים, מקורב לשלמה מגורי-כהן. הנאשם לא גילה למשרד הפנים את זיקתם הפוליטית של שניים מהמועמדים ואת העניין האישי שיש לו במינויים. 
34. הנאשם עשה כן, לאחר שפנה מיוזמתו אל יהודה פתאל ואל שלמה מגורי אותם הכיר מהמרכז והציע להם את התפקיד. הנאשם הציע את המועמדים מטעמו משיקולים לא ענייניים של זיקה פוליטית, על אף שלאיש מהם לא היה ניסיון רלבנטי לשמש כיועץ סביבתי לות"ל, וכן מבלי להתייעץ עם האגף המקצועי במשרד לגבי כשירותם למלא את תפקידם ומבלי ליידע את האגף בכך. יתרה מכך, כשנודע לגורם המקצועי במשרד אודות הבקשה למנות את השלושה, והובעה התנגדות לכך בפני הרשקוביץ, התעלם הרשקוביץ מהתנגדות זו.
35. בחודש אוקטובר 2002 הוציא מנכ"ל משרד הפנים כתבי מינוי לשלושה יועצים, שאינם בין מועמדי הנאשם, והעבירם לחתימתו של הרשקוביץ (שהוסמך לכך ע"י הנאשם). בתגובה דרש הרשקוביץ להוסיף לכתב המינוי את מועמדיו של הנאשם. בעקבות זאת כתב המינוי תוקן והוסף אליו יהודה פתאל. הרשקוביץ אישר את כתב המינוי  ופעל לנסות ולהוסיף את שני היועצים הנוספים לרשימת מקבלי המינוי.  
ג. מינוי פרויקטורים במועצות האזוריות

36. במהלך כהונתו כשר לאיכות הסביבה נהג הנאשם לקיים סיורים ברשויות מקומיות ברחבי הארץ. במסגרת סיורים אלה הופנו אל הנאשם בקשות שונות לקבלת תקציבים בנושאי איכות הסביבה. בכמה מקרים אישר הנאשם תקציב לפרויקטור בתחום איכות הסביבה ובד בבד פעל לכך שלתפקידים המאושרים על ידו ימונו חברי מרכז, כמפורט להלן.  
37. בחודש ספטמבר 2001 קיים הנאשם סיור במועצה אזורית חוף עזה ואישר בין היתר, תקציב לפרויקטור לנושאי איכות סביבה (במסגרת הקמת "יחידה סביבתית") בסך 45,000 ₪ בשנה. לתפקיד מונה חבר המרכז שלום יפרח.

38. ביום 8.11.01 קיים הנאשם סיור במועצה האזורית גולן ואישר, בין היתר, תקציב לפרויקטור (במסגרת הקמת "יחידה סביבתית") למשך שנתיים. בעקבות זאת פנה הרשקוביץ, על דעת הנאשם ובהנחיתו, אל ראש המועצה אלי מלכה, וביקש ממנו לקבל לתפקיד את חבר המרכז יוסי מלול. ביום 14.5.02 דחה ראש המועצה את הבקשה, זאת מאחר שסבר כי מלול אינו מתאים לתפקיד. בעקבות זאת, בחודש יולי 2002, הודיע הרשקוביץ, על דעת הנאשם ובהנחייתו, לאלי מלכה כי הוא מבטל את תקצוב הפרויקטור עקב "קיצוץ תקציבי". לאחר שהניסיון למנות את מלול למועצה אזורית גולן לא צלח, מונה מלול לתפקיד פרויקטור באגף החינוך במשרד.

39. ביום 1.1.02 קיים הנאשם סיור במועצה אזורית חוף אשקלון ואישר בין היתר, תקציב לפרויקטור בסך של כ - 100,000 ₪. לתפקיד מונה חבר המרכז נפתלי דוד. 

40. ביום 21.4.02 קיים הנאשם סיור במועצה אזורית לכיש ואישר בין היתר, תקציב לפרויקטור בסך של כ - 100,000 ₪. לתפקיד מונה חבר המרכז עזרא נפתלי.

41. ביום 5.3.02 קיים הנאשם סיור במועצה אזורית גדרות ואישר בין היתר, תקציב לפרויקטור בסך של כ-  100,000 ₪. הרשקוביץ העביר את הטיפול בביצוע העברת התקציב בצירוף קורות החיים של המועמד לתפקיד - חבר המרכז גדי שבח לידי הורוביץ. לתפקיד מונה חבר המרכז גדי שבח.
פרק ה': "ישיבות הצוות"

42. במטרה לקדם את ענייניו הפוליטיים במרכז, ועל מנת לממש את התמיכה הפוליטית מצד אנשים שמינה למשרות במשרד, יזם הנאשם מעת לעת, ישיבות פוליטיות עם עובדים במשרד. מועדי הישיבות נקבעו על ידי הנאשם . ישיבות אלה, שכונו "ישיבות צוות" (מונח שטבע הנאשם), התקיימו בלשכותיו של הנאשם בירושלים ובתל-אביב.
43. בישיבות הצוות שנוהלו ע"י הנאשם, השתתפו אנשי לשכתו של הנאשם ובהם הרשקוביץ, וכן קבוצת עובדים וממלאי תפקידים במשרד, חסרי מכנה משותף מקצועי, חלקם במשרות זוטרות – רובם חברי המרכז, אשר הנאשם היה מעורב במינויים, והנם בעלי קירבה אליו. בנוסף השתתף בישיבות הצוות אדם שלא נמנה על עובדי המשרד - עוזרו של בניזרי יועצו הפוליטי של הנאשם. הגורמים המקצועיים הבכירים במשרד לא שותפו בישיבות אלה. 
44. במסגרת הישיבות דן הנאשם עם המשתתפים בנושאים פוליטיים - מפלגתיים לרבות בגיוס תמיכה פוליטית עבורו בסניפי המפלגה ובמרכז.
(רשימת המוזמנים והמשתתפים בישיבות הצוות מצ"ב – נספח "ב")
פרק ו': פרסום המודעה

45. ביום 5.11.02 ניתן צו לפיזור הכנסת ה - 15. ביום 12.11.02 הוחלט בוועידת הליכוד כי ביום 8.12.02 יערכו הבחירות לרשימת מועמדי המפלגה לכנסת ה – 16 (להלן- "הבחירות המקדימות"). באותה עת, על  פי חוק המפלגות, התשנ"ב - 1992 ובהתאם לסעיף 139 לחוקת הליכוד, מועמדי הליכוד לכנסת נבחרים על ידי כלל חברי המרכז. על פי השיטה שנהגה במפלגה בעת הרלוונטית, כל חבר מרכז הצביע עבור חמישה עשר מועמדים מתוך רשימת המועמדים בבחירות המקדימות.

46. ביום 20.11.02, או בסמוך לכך, הגיש הנאשם את מועמדותו לרשימת הליכוד לכנסת ה - 16. 
47. ביום 23.11.02, בכוונה לזכות בתמיכתם של חברי המרכז בבחירות המקדימות, חיבר הנאשם מודעה שכותרתה "חשיפה: השר צחי הנגבי שיא לאומי במינוי חברי ליכוד" (להלן- "המודעה"). המודעה נוסחה על ידי הנאשם כך שעולה ממנה, כי נכתבה כביכול על ידי אחר. במודעה ביקש הנאשם מחברי המרכז לגמול לו על מינויו הרבים במשרד לאיכות הסביבה בדרך של תמיכה במועמדותו, והבטיח לדאוג למינויים פוליטיים רבים עוד יותר בעתיד, אם ימונה לתפקיד שר במשרד גדול יותר (העתק המודעה נספח א' לעיל).

48. בין היתר נאמר במודעה כי הנאשם פעל למינויים של למעלה מ – 80 חברי מרכז במשרד שהוא הקטן במשרדי הממשלה, כשהוא אישית מנצח על המלאכה ומוודא שחברי התנועה יאיישו את כל המשרות הפנויות. במודעה פורטה "רשימה חלקית" של 74 שמות חברי המרכז והתנועה שהנאשם פעל לשילובם בשירות המדינה. בסיפא של המודעה נכתב "אנחנו משוכנעים שהשר הנגבי, במשרד גדול הרבה יותר שצפוי להינתן לו בעקבות הבחירות הבאות יוסיף ללמד את שרי התנועה כיצד על הליכוד לשלוט: לא בדיבורים – אלא במינויים".

49. בגוף המודעה הובאה כביכול תגובתו של הנאשם לדברים: "אני מודה באשמה,  כל אימת שיכולתי להציע למישהו מחברינו תפקיד שהולם את כישוריו – ביקשתי שיגיש מועמדות. הליכוד לא יכול להטיף למדיניות מסוימת – וכאשר צריך ליישם אותה בפועל, אין לנו יכולת להשפיע. לא השרים ולא הח"כים מנהלים את המדינה, וחשוב שחברי התנועה ייטלו אחריות ויהיו שותפים מרכזיים בניהול המדינה, כמובן על בסיס התאמתם לתפקיד המוצע להם ונכונותם להשקיע, להפגין חריצות, ולגלות גישה ממלכתית ומקצועית. אני גאה בכל אחד ואחת מן האנשים שמונו, ואשר הביאו לכולנו גאווה גדולה".
50. ביום 24.11.02 העביר הנאשם, באמצעות ראש לשכתו דורית שמעון, את נוסח המודעה שחיבר לידי מיכאל קשת, עורך העיתון "מרכז העניינים", וזאת על מנת שתפורסם בגיליון מס' 7 של  העיתון, שיצא לאור והופץ בקרב חברי המרכז  כ-12 יום לפני הבחירות המקדימות. 

51. במעשיו המתוארים לעיל, הנאשם, בהיותו עובד ציבור, עשה במילוי תפקידו מעשים של מרמה והפרת אמונים הפוגעים בציבור. כמו כן, נתן והציע הנאשם בבחירות שוחד כדי להשפיע על בוחרים להצביע עבורו, וכן ניסה להשפיע על בעלי זכות הצבעה להצביע תוך הבטחת טובת הנאה. 

ב.
הוראות החיקוק לפיהן מואשם הנאשם:
1. מרמה והפרת אמונים - עבירה לפי סעיף 284 לחוק העונשין, התשל"ז - 1977 (להלן: "החוק"). 
2. שוחד בחירות (שחיתות ואיום) – עבירה לפי סעיף 10(א)(1)(א) לחוק בחירות לגופים ציבוריים, תשי"ד-1954 בצירוף סעיף 17 לחוק המפלגות התשנ"ב-1992.  
3. ניסיון להשפיע על בעל זכות הצבעה – עבירה לפי סעיף 28(א)(3) לחוק המפלגות, התשנ"ב-1992.
אישום מס'  2  
א. פרטי העובדות
1. ביום 4.12.02, בעקבות פרסום המודעה, הגישה "התנועה לאיכות השלטון" לועדת הבחירות המרכזית, בקשה לצו מניעה לפי סעיף 17ב' לחוק הבחירות (דרכי תעמולה), התשי"ט-1959, (להלן – "הבקשה"). הבקשה הוגשה כנגד הנאשם וסיעת "הליכוד" וסומנה תב"כ 3/16. במסגרת הליך זה נתבקשו מספר סעדים שתכליתם למנוע את המשך פרסום המודעה ולמנוע תעמולת בחירות אחרת אשר יש בה משום הבטחה לפעול למינוי חברי ליכוד לתפקידים בשירות המדינה ובגופים ממשלתיים אם "הליכוד" ייבחר להרכיב את הממשלה הבאה והנאשם ימונה לשר בממשלה.  במסגרת הבקשה נטען כי בפרסום המודעה עבר לכאורה הנאשם עבירות פליליות לפי חוק הבחירות.

2.  באותו היום הורה יו"ר ועדת הבחירות המרכזית דאז, כב' השופט מישאל חשין, על הגשת תגובה מטעם המשיבים עד ליום 8.12.02. 
3. ביום 6.12.02 חתם הנאשם בפני עו"ד עקיבא נוף על תצהיר תגובה (להלן – "התצהיר").  במסגרת  התצהיר טען הנאשם בכזב כי הוא לא פרסם את המודעה והציג מצג כוזב כי הוא אינו קשור לחיבור המודעה ולפרסומה, והכל בידעו כי הדברים אינם אמת. הנאשם  גם כיזב בכך שהסתיר בתצהירו עובדות מהותיות באשר לחלקו בכתיבת המודעה ובפרסומה. הנאשם הגיש את התצהיר הכוזב ליו"ר ועדת הבחירות המרכזית כתגובה לבקשה ובכוונה להביא לדחיית הבקשה. 
4. הדיון בבקשה נקבע ליום 9.12.02 אולם הנאשם והמשיבה הנוספת לא התייצבו לדיון, והוא נדחה ליום המחרת. 
5. ביום 10.12.02, במהלך הדיון בבקשה, נחקר הנאשם על תצהירו בפני יו"ר ועדת הבחירות המרכזית לאחר שהוזהר על ידו כי עליו לומר את האמת, את כל האמת ורק את האמת. בחקירה הנגדית נדונה שאלת הקשר והאחריות של הנאשם לפרסום המודעה. בהמשך לתצהירו הכוזב, טען הנאשם בעדותו בפני הועדה, כי הוא לא פרסם את המודעה וכן טען בכזב ויצר מצג כוזב, כי הוא אינו קשור לחיבור המודעה ולפרסומה, למעט לחלק בו מצוטטת תגובתו בגוף המודעה, בידעו כי הדברים אינם אמת. הנאשם גם כיזב בעדותו בכך שהסתיר עובדות מהותיות באשר לחלקו בכתיבת המודעה ובפרסומה. כל זאת בכוונה להסתיר את האמת בדבר חלקו בפרסום המודעה. כמו כן, העיד הנאשם בנוגע לחלק מהשמות במודעה דברי כזב או דברים שיש בהם אמת חלקית אשר נועדה להטעות.
6. במעשיו המתוארים לעיל, העיד הנאשם בהליך שיפוטי ביודעין, עדות כוזבת בעניין מהותי לגבי שאלה הנדונה באותו הליך וכן מסר ביודעין תצהיר שקר לפני מי שמוסמך לקבל את התצהיר. 

ב.
הוראות החיקוק לפיהן מואשם הנאשם 
1. עדות שקר - עבירה לפי סעיף 237 לחוק.

2. שבועת שקר – עבירה לפי סעיף 239 לחוק.

עדי התביעה

1. אבי פינס, נוה רמז 242, זכרון יעקב.

2. אבי פרחן 
3. אבי שגיא, רח' דב סדן 12/1, י-ם.
4. אבי שרון,  הירדן 90, ר"ג.
5. אביטל ברוכי, מושב בית מאיר, ת"ד 44.
6. אברהים אבו כיף, אום בטין, (ת"ד 924, ב"ש).
7. אברהם יאן, רח' עוזיאל 11, חולון.
8. אברהם צור, קדושי קהיר 32, חולון.
9. אברהם רדעי, מושב בר גיורא משק 21.
10. אבשלום מדמוני, יריעות שלמה 17, ראש העין.
11. אהובית זלץ, חנקן 8, להבים.
12. אהוד גילווארג, הברושים 83/6, קריית טבעון.
13. אהרון ברוכין, רח' בלפור 10א', ירושלים.
14. אהרון ורדי ,אחד העם 51, רעננה.
15. אהרון סגיר, רח' החסידה 20, י-ם.
16. אוסנת מארק, נחל חבר 5, מעלה אדומים.
17. אורי ביידץ,  שז"ר 39, רמת גן.
18. אורי ליבנה, סעדייה גאון 15, מבשרת ציון.
19. אורי שטרנשוס 
20. אורית בן שלום, יהושוע בן נון 24, ראש העין.
21. אורית מליחי, ישעיהו 12, ראשל"צ.
22. אורן אמסלם, מצדה 101/17, אשדוד.
23. אורן שרביט, רח' ברכה צפירה 8/4, י-ם.
24. אורנה שוחט, מבוא נעמה 2, מבשרת ציון.
25. אורנית צור לוטן, הקשת 8, קריית אונו.
26. אושרת יוסף (מזרחי), רח' התאנה 2, מעוז ציון.
27. איה אביטוב, רח' רמלה 11,  נאות –לון באר שבע.
28. אייל ארליך, איינשטיין 41א',  ת"א.
29. איילת רוזן, רח' ראובן 13, ירושלים.
30. אילן אסל, רח' נתן שוורץ 2/7, לוד.
31. אילן יפת, הגאון 30, פרדס חנה.
32. אילן מקייטון, הנציב 3, ירושלים.
33. אילן ניסים, טביוב 11, ת"א.
34. אילנה דיין, עמוס דניאלי 23, רחובות.
35. אילנה כהן, עלומים 15, רמת-גן.
36. אילנה עמק, רח' קריית יערים 33, גבעת זאב.
37. איריס שחר, הברוש 39/6, טירת הכרמל.
38. אירית בוקריס, יוסף לוי 20, נהרייה.
39. איתן אדם, הוד השרון, משאבים 28ב'.
40. איתן לוי, הבילויים 46, ר"ג.
41. איתן קיזלשטיין 
42. אלון מליחי, ישיהו הנביא 12.
43. אלי בוזגלו, רח' אלי כהן 11, רעננה.
44. אלי מלכה, מושב שעל ד.נ. צפון הגולן.
45. אלי עמר, הבוסתן 25, חצור הגלילית.
46. אליהו לוי, איריס 3, להבים.
47. אלכס גלסמן 
48. אלכס מינצר, ההסתדרות 3/16, אשדוד.
49. אלעד תמרי, ברקאי 15, ת"א.
50. אמיר לוין, חי"ש 3, בת ים.
51. אסתר איבט הראל, תל חי 57/7 ב', כ"ס.
52. אסתר חדד גואטה, רח' גורדון 14, רחובות.
53. אסתר פינס, נוה רמז, זכרון יעקב 241.
54. אפרת לוי, בן צבי 16/60, קרית מוצקין.
55. אריה שאשא, רח' ביאליק 52, חולון.
56. אריק בר שדה, רח' דרך המשחררים 26/30, ב"ש.
57. אשר יעיש, רח' שמעון דהן 3, טבריה.
58. אתי נתן, ענתות 33/8, ת"א.
59. בבר ונונו, אדם ד.נ. מזרח בנימין.
60. בינה בר און, השקד 2, מוצא עלית.
61. בלומה דייטש (קליינמן), רש"י 3/4, אלעד.
62. בן צברי, מאנה 4, ת"א.
63. בן ציון דוד, פתח- תקוה 105, נתניה.
64. בנימין אבריקי, רח' הגעתון 9, קרית ים.
65. ברוך ובר, רח' שנהב 16, נוה מונסון.
66. בת שבע חזן, רח' אריה 10/24, אשקלון.
67. בת שבע קופטש, זבוטינסקי 61, גבעתיים.
68. גארגי שטרן, רח' ששת הימים 20/7, חדרה.
69. גדי דקל, בן יהודה 27, פתח תקווה.
70. גדי שבח, מושב גן הדרום משק 38.
71. גיל אילן יניב, מושב רמת רזיאל 56.
72. גילה חזנובסקי, ישראל בן זאב 14,  י-ם.
73. גליה שטרנהל 

74. גסטון מלכה, רח' חיים עוזר 33/13, פ"ת.
75. דב סין הרשקו, יצחק שדה 35, חיפה.
76. דבי לוי,  משטרת הישובים 2/12, י-ם.
77. דבי נחמד, דקר 3/21, לוד.
78. דביר מנוס,  מושב כפר חיים, עמק חפר.
79. דגן לוינזון, יאנוש קורצ'ק 6, חיפה.
80. דוד אמסלם, רח' מזל שור 16/11, ירושלים.
81. דוד אפרתי, מבוא השקד 5, הר אדר.
82. דוד (בובי) בראון,  בית 150, תקוע.
83. דוד יאסי, בית צורי 30, תל-אביב.
84. דוד כנפי ת"ד 746, קרית מלאכי כפר הרי"ף, 79.
85. דוד פרגמנט, מכמורת.
86. דוד שחף, דרך בית לחם 121/25, ירושלים.
87. דורון בן משה, דב הוז 28, ת"ד 898, כפר סבא.
88. דורון מרום, פיינמן ריצ'רד 7, ראשל"צ.
89. דליה בארי, שד' דוד המלך 57, ת"א.
90. דן איש שלום, סער 6, מיתר.
91. דניאל בן דוד, בת עין-גוש עציון, ד.נ צפון יהודה 90913.
92. דניאל גלבוע, מושב אבן ספיר משק 15.
93. הדר תיכון, עמק החולה 87, מודיעין.
94. ולדימיר שקליאר, רח' הכפיר 102, מלחה ירושלים.
95. ולרי ברכיה, ברודי 11, ירושלים.
96. זהבה בן חמו, רח' נחל עין גדי 24/3, בית שמש.
97. זהבה תנא, צאלון 11, קריית מוצקין 26148.
98. חגית חזות,  רח' יהודה אליצור 29, פסגת זאב מזרח.
99. חגית קרקגולי, חבצלת 33, נשר.
100. חיים ברדה, רח' אלי כהן 1/33, אשקלון.
101. חיים פליגלטאוב, אמנון ותמר 8, הרצליה.
102. חיים מוסא, דרך השיירה 10/3, נהרייה.
103. חנה רובין, הנמר 13, ירושלים.
104. חנניה בן שלום, יהושוע בן נון 24, ראש העין.
105. טליה ארגמן, רח' הרצוג 42, גבעתיים.
106. יבגני וולפוב, רח' אבא הילל סילבר 107/78, חיפה.
107. יגאל ויינר, בת שלמה.
108. יואב יצחק, כפר הס.
109. יואל נוה, אתרוג 26, נווה מונוסון.
110. יובל ימיני, מושב ינון 55 מיקוד 79815.
111. יוסי בנגו, מאיר יערי 4, באר שבע.
112. יוסי מלול, רח' אוהל יעקב 12/17, טבריה.
113. יוסי סורוגון, הארגז 69, רמת ישי.
114. יוסי ענבר, מגדל 65, רעננה.
115. יוסף רענן, אבשלום חביב 4, ת"א.
116. יורם הורביץ, האייל 73/1, ירושלים.
117. יחיאל כהן, רח' ויניק 24, ראשל"צ.
118. יעל אליאב, אירוסים 99, רעות.
119. יעקב אוחיון, מושב אבן ספיר 39.
120. יעקב גרוסמן, רח' יחבוב 7, פ"ת.
121. יעקב פנחסיאן, רותם 56, כפר הוורדים.
122. יעקב שטרית, סוקולוב 3/1, ב"ש.
123. יצחק בוקריס, יוסף לוי 8/2.
124. יצחק בן דוד, התקומה 24/204, יפו.
125. יצחק גורן, רוקח 90, רמת גן.
126. יצחק גרוסמן, הדיונון 35, ראשל"צ.
127. יצחק לביא, אלונים 16, תל בנימין ר"ג.
128. ירון ארנון, הגיא 5, הר אדר.
129. כוכבית גדרון, רח' הששה עשר 41/12, ירושלים.
130. כמאל עישאן, ג'דיידה-מכר.
131. ליאור סידוב, נחל ארנון 31, מודיעין.
132. לימור גתי, שמואל הנביא 16/3, מודיעין.
133. מאיר אמר 

134. מאיר בן דוד, רח' הדקלים 81/13, פרדס חנה.
135. מאיר יוסף, מושב גבעתי משק 52. 
136. מאיר קטן, קרית משה ג' 128, טבריה.
137. מוטי דודי, צמח השדה 50/1, מעלה אדומים.
138. מוטי סלע, לוין אפשטיין 49, רחובות.
139. מוטי קצביץ', כפר הריף 38.
140. מיה דרפל, ארלוזורוב 192, תל-אביב.
141. מיכל ריבלין, רח' מירון 22/12, מבשרת.
142. מירי רחמים, שבתאי הנגבי 65/11, גילה.
143. מישל בן עזרא, אדוריים 43, קרית גת.
144. מלכה מנוס, מושב כפר חיים, ד.נ.עמק חפר.
145. מננה שימשווילי, (טלי שי) רחבת אמציה 11/8, ב"ש.
146. מרדכי אורון, מצפה אבירים ד.נ. מרום הגליל 25183.
147. מרים דיאמנט,ביאליק 22,חדרה.
148. מרים(מיקי) הרן, דיש לוז 5, ירושלים 96920.
149. משה ביבי, רח' חנוך אלבק 18, י-ם.
150. משה גבאי, מושב שרונה, ד.נ. גליל תחתון.
151. משה (מישקה) צאצאשווילי 
152. משה רגב, הגלעד 36 ת.ד 57, ערד.
153. נאור ירושלמי, לוטוס 17, נס ציונה.
154. נועם שם טוב, אהרון אשכולי 115/12, ירושלים.
155. נחמן גת, רח' האופק 13 ת.ד.2446, סביון.
156. נינה הכהן, בילו 11, ירושלים.
157. ניסים אקוקה, חבצלת 18, נצרת עילית.
158. ניסים צמח, אלפרד פריד 19, באר שבע.
159. ניסים צרור, משמר הים 8, גבעת אולגה-חדרה.
160. נתן כהן, רח' שרגא אברמסון 14/2, ב"ש.
161. סיגלית זוהר, הדס 18, אורנית.
162. סיני ברזני, משה מרדכי 5, טירת הכרמל.
163. עדנה בר לוי, יהודה הנשיא 33, ת"א.
164. עוזי פז, אלומות 11, רמת אפעל.
165. עזרא מועלם,  ת.ד 160 יבנאל.
166. עמיר אשד, רח' ארלוזורוב 22, רעננה. 
167. עמרם בר חמא, דרך השיירה 15, נהרייה.
168. ענת רז, כוכב הים 45, חופית.
169. פרדי אוריאל, מושב בית עזרא 79285.
170. צחי דותן, מושב גבעת חן מס' 33.
171. ציון עמר, אלי כהן 4, אשקלון.
172. קארין שאשא, רח' ביאליק 52, חולון.
173. קרן מתתיהו, נחליאלי 7/6, גבעת זאב. כרמון 4 בית הכרם.
174. רבקה דרנוב, רח' סולץ 9, הרצליה.
175. רוברט ראובן,הגפן 8,קרית אתא.
176. רוזי רז,משעול בית הבד 19, כפר סבא.
177. רון ורם, נוה ירק ת.ד. 354.
178. רוני גורני, צה"ל 6, אביחיל.
179. רוני דניאל, שדרות בן גוריון 11/33, אשקלון.
180. רוני זיגלר, חיספין.
181. רונית אוחיון, זאב פלק 10/6, הר חומה.
182. רונית לוי, רח' ישפה 45/3, מבשרת ציון.
183. רועי הראל, רחוב מורגנטאו 411/12.
184. רזיאל מרי, גוטמכר 13, נתניה.
185. רנן אוחיון 

186. רפאל בן זיכרי, רינתייה- משק 17.
187. שאול הרוש, שירת הים 8/5, רמות.
188. שושנה סנדלר, המפרץ 7/4, אשדוד.
189. שי חכם 

190. שירי דיאמנט, רח' בארי 53/9, ת"א.

191. שירלי ברנע, קיבוץ רמת רחל, ד.נ. צפון יהודה 90900.
192. שלום יצחק, דם המכבים 21, יבנה.
193. שלום עדי, המלך דוד 28א', חיפה.
194. שלום צור 

195. שלמה בן לולו, נוף הגלעד (בני ביתך) 104,  בית שאן.
196. שלמה כץ, רח' אלכסנדר זייד 47, קרית טבעון.
197. שמוליק זמורה, חגי 50,  בית חגי.
198. שמואל צור 

199. שמעון טל מור, הערוגות 27, גבעת זאב.
200. שמעון סוויסה, מורגנטאו 31, י-ם.
201. שרון אחדות, רח' דרך האחיות 6, ירושלים.
202. שרון עדי, ד' הים 199 א', חיפה.
203. שרי צימרמן, השושנה 20, מבשרת.
204. תמר אדרי, מושב מבוא ביתר.
205. תמר דיין, השפלה 3, כוכב יאיר.

206. איתן הברמן.
207. תכנית רדיו בחצי היום 10.12.02 כרמית גיא.
208. משה טובול, רשות השידור.
209. אבי אזולאי. 
210. נועם שם טוב,מטא"ר, אחראי חקירות מחשב.
211. אפרים ברכה, יאל"כ.
212. רוית כאביה, מ.א.939959, יאל"כ, רישום מוצגים.
213. קובי פורלייטר, מ.א. 992479, יאל"כ, חוקר מחשבים.
214. יואב סגלוביץ, מ.א. 559704, צח"מ, יאל"כ.
215. צביקה גלבר, מ.א. 933036, צח"מ, יאל"כ.
216. רונן מאיר, מ.א. 1024835, צח"מ, יאל"כ.
217. יורם נעמן, מ.א. 1019942, צח"מ, יאל"כ.
218. נעמה ריבק-מילר, מ.א. 1049881, צח"מ, יאל"כ.
219. יפית מזרחי, מ.א. 412825, צח"מ, יאל"כ.
220. נורית פרנקל, מ.א. 509349, צח"מ, יאל"כ.
221. גילה בכר, מ.א. 412932, צח"מ, יאל"כ.
222. ערן בוחניק, מ.א. 1127950, צח"מ, יאל"כ.
223. חגי כהן גת, מ.א. 971325, צח"מ, יאל"כ.
224. דגנית כרמיל, מ.א. 932244, צח"מ, יאל"כ.
225. דודו אטיאס, יאל"כ. 
226. פרטנר תקשורת בע"מ, מחלקת הבטחון.

227. פלאפון תקשורת בע"מ, אגף בטחון.


228. סלקום ישראל בע"מ, אגף משאבי אנוש ומינהל,  מחלקת בטחון ומניעת הונאה.
229. בזק החברה הישראלית לתקשורת, אגף בטחון ובטיחות - אילן מכלוף,  מדור לאיתור האזנות סתר ותפקידים מיוחדים. 
230. בזק החברה הישראלית לתקשורת, אגף בטחון ובטיחות - כרמית ישמרני  מדור לאיתור האזנות ותפקידים מיוחדים. 
231. מירב פדה, מחלקת הבטחון, פלאפון תקשורת בע"מ.
232. שחר לוי, רכז מודיעין  א. מקרקעין, יאל"כ .
233. רפ"ק זוהר לב.

[רשימה לא מלאה]

           נעמה דברת - סולטניק

                  ארז פדן 


  גל מנשה

 סגן בכיר א' לפרקליט מחוז ירושלים        סגן לפרקליט מחוז ירושלים       עוזר ראשי לפרקליט המדינה

נספח א': המודעה "חשיפה..."

נספח ב': רשימת משתתפי ישיבות הצוות

	שם
	תפקיד
	זיקה פוליטית 
	הערות

	דורית שמעון
	מנהלת הלשכה
	חברת מרכז הליכוד 
	משרת אמון

	שמוליק הרשקוביץ
	יועץ בכיר לשר
	---
	משרת אמון

	טלי ויינשטיין
	עוזרת לשר
	פעילה בליכוד
	משרת אמון

	עמרם בניזרי
	יועץ פוליטי לשר
	חבר מרכז הליכוד
	משרת אמון

	חיליק נויזץ
	עוזר ליועץ הפוליטי לשר
	חבר ועידת הליכוד
	אינו עובד המשרד

	גלעד אבני
	ממונה יחידות סביבתיות
	חבר מרכז הליכוד

יו"ר סניף הליכוד עזתה. 
	עובד חב' כ"א

	מאיר יוסף
	עוזר השר
	חבר מרכז הליכוד
	משרת אמון

	ניסים אקוקה
	מתאם פעולות ארגונים ירוקים
	חבר מרכז הליכוד .

 יו"ר סניף הליכוד נצרת עילית (לסירוגין).
	פרוייקטור

	יואל איפרגן
	ר' אגף חינוך והסברה
	------
	עובד חב' כ"א

	שרון אחדות
	דובר המשרד
	חבר מרכז הליכוד (עד מינויו לדובר).
	חוזה

	רבקה דרנוב
	מנהלת הלשכה בת"א
	חברת מרכז הליכוד 
	משרת אמון

	שלמה בן עמרה
	יועץ כלכלי לשר
	חבר מרכז הליכוד
	פרוייקטור

	ג'ורג' שטרן
	עוזר השר
	חבר מרכז הליכוד 
	משרת אמון

	נזי עבדאללה
	ממונה על המגזר הערבי
	חבר מרכז הליכוד 

יו"ר סניף הליכוד כסרא סמיע.
	עובד חב' כ"א

	עטאף קירנאווי
	ממונה על המגזר הבדואי
	חבר מרכז הליכוד

 יו"ר סניף הליכוד רהט
	עובד חב' כ"א

	אבי צור
	פרויקטור מחזור במשרדי ממשלה
	חבר מרכז הליכוד
	פרוייקטור

	יעקב שטרית
	רכז צב"ח דרום
	חבר מרכז הליכוד 
	עובד חב' כ"א

	חיים ברדה
	רכז צב"ח מרכז
	חבר מרכז הליכוד 

יו"ר סניף הליכוד אשקלון
	עובד חב' כ"א

	בני אבריקי
	רכז צב"ח צפון
	חבר מרכז הליכוד.
	עובד חב' כ"א

